open-index/open-wikipedia-markdown huggingface dataset:
Kymppikerho

**Kymppikerho** tarkoittaa ihmisiä, jotka ovat harrastaneet seksiä lentokoneessa lennon aikana.

Suomenkielinen nimitys tulee siitä, että useimmat matkustajalentokoneiden reittilennot lennetään nykyisin yli kymmenentuhannen metrin korkeudessa merenpinnasta. Alkuperäinen englanninkielinen nimitys *mile high club*, 'mailin kerho', viittaa aikaisempien liikelentokoneiden suihkuseurapiiriväen matkustamiseen muutaman kilometrin lentokorkeudessa.

## Teko
Lentokoneseksissä tyypillisesti kaksi henkilöä, jotka eivät välttämättä ole tunteneet toisiaan aikaisemmin, harrastavat seksiä ilmassa olevan lentokoneen vessassa. Vessa on lentokoneseksin suosituin paikka, sillä se on yksityinen. Seksi muiden matkustajien silmien edessä voi olla laitonta, mutta vessassa katseilta piilossa harrastettu seksi on vain kiellettyä. Joillekin kielletyn hedelmän maku tekee siitä kiinnostavaa.

Lentokoneseksi voi olla epämukavaa. Lentokoneen vessa on ahdas, pahanhajuinen ja likainen paikka. Henkilökunta pystyy myös avaamaan oven ulkopuolelta havaittuaan kahden matkustajan livahtaneen vessaan yhdessä ja tekevän jotain kiellettyä.

## Historia
Seksiä on haluttu harrastaa yläilmoissa jo ennen lentokoneiden keksimistä. Englantilaisen Brooksin herrakerhon kirjoissa on maininta vuodelta 1785 vedonlyönnistä, jossa eräs lordi löi vetoa siitä, että hän onnistuisi harrastamaan seksiä kuumailmapallossa tuhat jaardia maanpinnan yläpuolella.

Ensimmäisenä kymppikerhoon "liittyneenä" ja sen perustajana pidetään autopilotin keksijä Lawrence Sperryä. Sperry myönsi harrastaneensa seksiä naisen kanssa vuonna 1916, kun hänen lentoveneensä syöksyi veteen New Yorkin lähistöllä. Pariskunta löydettiin vedestä alastomina, kumpikaan ei loukkaantunut kovin vakavasti, ja lentokone oli lentänyt vain 500 jalan (noin 150 metrin) korkeudessa.

## Yleisyys
Singapore Airlines kertoi 1990-luvulla että kaikista sen koneiden järjestyshäiriöistä kolmasosa johtui seksistä.

Virgin Atlantic -lentoyhtiön vuonna 2002 lentokoneidensa vessoihin asentamat vaipanvaihtopöydät löysivät käyttäjiä myös seksin harrastajista, minkä seurauksena pöydät menivät hajalle jo muutamassa viikossa.

Kondomivalmistaja Durexin teettämässä kansainvälisessä kyselytutkimuksessa vuonna 2005 kaksi prosenttia kaikista vastaajista kertoi harrastaneensa seksiä lentokoneessa. Yhdysvaltalaisista vastaajista näin kertoi neljä prosenttia. Vuonna 2010 tehdyssä kyselytutkimuksessa lentokoneseksiä kertoi harrastaneensa kolme prosenttia vastaajista.

Vuonna 2011 tehdyssä kyselytutkimuksessa 33 prosenttia amerikkalaismiehistä kertoi haluavansa harrastaa seksiä lentokoneessa, ja vuonna 2010 tehdyssä kyselytutkimuksessa lähes kolmasosa briteistä sanoi samaa. Naisilla lentokoneseksi ei ole ollut fantasialistan kärjessä.

## Lähteet

## Aiheesta muualla
* Mile High Club &mdash; Kaupallinen sivusto, sisältää mm. tarinoita ja ohjeita 
* MIA92FA051 &mdash; Epäonnistunut yritys liittyä kerhoon
Homopommi

**Homopommi** () on nimitys kemialliselle aseelle, jollaisen tuottamista Yhdysvaltain ilmavoimat on pohtinut.

Ilmavoimien tukikohdan laboratorio Ohion Daytonissa tuotti vuonna 1994 kolmisivuisen ehdotelman uusista kemiallisista aseista, jotka eivät olisi kuolettavan vaarallisia. Eräs näistä oli aine, joka aiheuttaisi vihollissotilaissa homoseksuaalista käytöstä, heikentäen siten vihollisen taistelutahtoa. Ehdotuksessa tunnustettiin, ettei tällaista ainetta vielä tunneta. Ohjelmalle anottua 7,5 miljoonan dollarin määrärahaa ei myönnetty, ja Yhdysvallat allekirjoitti vuonna 1997 kemialliset aseet kieltävän Yhdistyneiden kansakuntien yleissopimuksen, joten aseen kehitystyön aktiivinen jatkaminen on epätodennäköistä.

Aseen kehittämistä aikoneelle laboratoriolle myönnettiin vuonna 2007 rauhan Ig Nobel -palkinto.

## Lähteet

## Aiheesta muualla
* MTVuutiset.fi – USA:n armeija kehitteli "homopommia"
Brazil

**Brazil** voi tarkoittaa:

;Media
* ”Brazil”, sambakappale vuodelta 1939
**[[Brazil (vuoden 1944 elokuva)|Brazil]]*, yhdysvaltalainen vuoden 1944 elokuva
**[[Brazil – tämän hetken tuolla puolen]]*, Terry Gilliamin tieteiskomedia vuodelta 1985
* ”Brazil”, Jugoslavian euroviisu 1991

;Muut
*Brazil, Pauligin kahvimerkki
*Angela Brazil, brittiläinen kirjailija
Markus Huitsi

**Jaakko Markus Huitsi** (s. 22. lokakuuta 1974 Loppi) on suomalainen iskelmälaulaja. Hän valmistunut lähihoitajaksi vuonna 1996. Hän toimi pitkään ammattimuusikkona ja voitti lukuisia iskelmäkilpailuja. Sittemmin hän kuitenkin murhasi hoidettavansa ja hänet tuomittiin elinkautiseen vankeuteen.

## Ura

Huitsi osallistui vuonna 1990 ensimmäiseen laulukilpailuunsa, Tähtisolisti-kilpailuun, jossa hän selviytyi loppukilpailuun asti. Vuonna 1999 hän osallistui Arkkiviisut-laulukilpailuihin ja iskelmän Suomen-mestaruuskilpailuihin, joissa hän sijoittui loppukilpailussa toiselle sijalle. Vuonna 2000 Huitsi kruunattiin Lavatähtiprinssi-kilpailun voittajaksi, ja hän teki ensimmäisen levytyssopimuksensa Burning Floor -yhtiön kanssa.

Vuonna 2001 Huitsi voitti iskelmän SM-kilpailuissa yleisönsuosikki-äänestyksen ja sai Iskelmäprinssin tittelin. Syyskuussa 2002 julkaistu promo-single ”On kaipuu mulla” nousi paikallisradioiden top 20 -listalla kuudenneksi ja *Tätä Suomi tanssii* -listalla kymmenen parhaan joukkoon. Monilla radiokanavilla kappale nousi myös vuoden soitetuimmaksi iskelmäksi. Hän pääsi esittämään singlen nimikappaleen myös TV2:n *Saanko luvan* -ohjelmassa syyskuussa 2002. Huitsin taakse kerättiin pian oma tanssiorkesteri Nevada, jonka kanssa hän esiintyi vuodesta 2003 lähtien.

Huitsin esikoisalbumi *Markus Huitsi* julkaistiin helmikuussa 2005. Albumilta nousivat listoille kappaleet ”Kertoisinko”, ”Onko elämää jälkeen rakkauden” ja ”Vapaa”. ”Kertoisinko” oli myös vuoden soitetuin kappale joidenkin paikallisradioiden listoilla.

## Henkirikostuomio
Huitsi tuomittiin Päijät-Hämeen käräjäoikeudessa lokakuussa 2017 faninsa murhasta elinkautiseen vankeuteen. Hän toimi monisairaan uhrinsa lähihoitajana ja henkilökohtaisena avustajana. Hän löi tätä vuoden 2017 maaliskuussa 66 kertaa veitsellä.

## Diskografia
### Albumit
*

## Lähteet
David Bowie (vuoden 1969 albumi)

**David Bowie** on David Bowien vuonna 1969 julkaistu albumi. Se ei juurikaan menestynyt kaupallisesti ilmestyessään vaan nousi listoille vasta muutamaa vuotta myöhemmin Bowien tehtyä kaupallisen läpimurtonsa. Albumin tunnetuin kappale on ”Space Oddity”, josta tuli Bowien ensimmäinen hitti. Se oli korkeimmillaan brittilistan sijalla 5 syyskuussa 1969.

Albumi julkaistiin alun perin Britanniassa nimellä *David Bowie*, mutta sekaannusten välttämiseksi levy julkaistiin vuonna 1972 uudelleen nimellä **Space Oddity**, koska Bowielta oli jo vuonna 1967 ilmestynyt nimikkolevy. Yhdysvalloissa albumi julkaistiin alun perin nimellä *Man of Words/Man of Music*. Vuonna 2009 ilmestynyt 40-vuotisjuhlapainos julkaistiin jälleen alkuperäisellä nimellä *David Bowie*.

Albumin alkuperäisen version kannessa on lähikuva David Bowien kasvoista, mutta siitä on myöhemmin julkaistu erilaisia versioita erilaisilla kansikuvilla.

## Kappaleet
*Kaikki kappaleet ovat David Bowien säveltämiä ja sanoittamia.

**A-puoli**
# 
# 
#  (ei mukana vuoden 1972 versiolla)
# 
# 
**B-puoli**
# 
# 
# 
# 
#  

**Vuoden 1990 CD-version bonuskappaleet:**
#  
# 
# 

## Kokoonpano
* David Bowie – laulu, kitara
* Rick Wakeman – kosketinsoittimet
* Terry Cox – rummut
* Tim Renwick – kitara
* Keith Christmas – kitara
* Mick Wayne – kitara
* Tony Visconti – bassokitara, huilu
* Herbie Flowers –  bassokitara
* Benny Marshall –  huuliharppu
* Paul Buckmaster – sello
* John Lodge –  bassokitara
* John Cambridge – rummut
* Mick Ronson – kitara
* Mick Woodmansey – rummut

## Singlet

**Space Oddity / Wild Eyed Boy from Freecloud** (julkaistu 11. heinäkuuta 1969)
*UK#5
**Memory of a Free Festival** (julkaistu 12. kesäkuuta 1970)
*Ei listasijoituksia

## Arvostelut
*Allmusic: ()
*Pitchfork: 6,7/10

## Lähteet
Baari (täsmennyssivu)

**Baari** tarkoittaa seuraavia:

* baari, alkoholijuomia tarjoileva liike tai osasto
* 
* *[[Baari (televisiosarja)|Baari]]*, Ruotsissa kehitetty tositelevisiosarja
** *[[Baari (suomalainen televisiosarja)|Baari]]*, vuonna 2006 esitetty suomalaisversio ruotsalaissarjasta
Barbarella

**Barbarella** on sarjakuvataiteilija Jean-Claude Forestin luoma fiktiivinen hahmo. Forest loi Barbarellan alun perin V-Magazine-lehteä varten vuonna 1962. Sci-fi-lajityyppiin luokiteltavissa seikkailuissaan Barbarella vierailee muun muassa planeetta Lythionilla, pelastaa ihmishenkiä ja avioituu.

Vuonna 1968 Roger Vadim ohjasi sarjakuvaan perustuvan elokuvan *[[Barbarella (elokuva)|Barbarella]]*, jossa nimiroolia esittää Jane Fonda.
Nox (yhtye)

**NOX** on unkarilainen yhtye, joka sekoittaa unkarilaista kansanmusiikkia modernimpaan poppiin. Yhtyeessä on kaksi pysyvää jäsentä, Szilvia Péter Szabó ja Tamás Nagy. Yhtye perustettiin vuonna 2002, ja se on julkaissut kaikkiaan viisi albumia ja yhden DVD:n.

Vuonna 2005 NOX edusti Unkaria Eurovision laulukilpailussa Kiovassa ja sijoittui finaalissa sijalle 12. kappaleella "Forogj, világ!".

## Diskografia
* 2002 *Örökség*
* 2003 *Bűvölet*
* 2004 *Arany Karácsony*
* 2005 *Ragyogás*
* 2006 *Örömvölgy*

## Lähteet

## Aiheesta muualla
*Virallinen sivu (unkariksi ja englanniksi)
Teddy Lučić

**Teddy Mark Sime Lučić** (s. 15. huhtikuuta 1973 Biskopsgården, Göteborg) on ruotsalainen jalkapallopuolustaja.

Maajoukkueurallaan Lučić pelasi 86 A-maaottelua  Hän edusti Ruotsia MM-kisoissa 1994, 2002 ja 2006 sekä EM-kisoissa 2000 ja 2004. Saksan MM-kisoihin 2006 maajoukkueuransa lopettaneen Lučićin suurin saavutus sinikeltaisissa oli MM-pronssin voittaminen 1994.

Seuratasolla Lučić on pelannut Ruotsissa, Italiassa, Englannissa ja Saksassa. Ura ulkomailla ei auennut Lučićille ja hänen yrityksensä jäivät puolitiehen. Parhaimmillaan hän pelasi 17 Valioliiga-ottelua Leeds Unitedissa 2002–2003. 

Ruotsin mestaruuden Lučić on voittanut kaudella 1996 IFK Göteborgin paidassa. Kausina 2005–2007 Lučić pelasi Superettanissa BK Häckenin paidassa ollen joukkueen avainhahmoja, kun joukkue oli lähellä nousua Allsvenskaniin kaudella 2007. Lučić palasi Allsvenskaniin kaudeksi 2008 tehtyään sopimuksen IF Elfsborgin kanssa.

Lučićin isä on kroatialainen ja äiti suomalainen. Lučić puhuu myös suomea.

## Meriitit

* Ruotsin mestaruus: 1996
* Jalkapallon maailmanmestaruuskilpailut
**Pronssia 1994
**Neljännesvälierät 2002, 2006
* Jalkapallon Euroopan-mestaruuskilpailut
**Puolivälierät 2004
**Lohkovaihe 2000

## Lähteet

## Aiheesta muualla
* Leverkusen who's who
Diffa

**Diffa** on kaupunki Nigerin kaakkoisosassa. Sen asukasluku on 23&nbsp;409 (vuonna 2001). Diffa toimii myös Diffan alueen pääkaupunkina.

## Lähteet

## Aiheesta muualla
Varsinaiset siilit

**Varsinaiset siilit**, joskus myös yksinkertaisemmin **siilit** (Erinaceinae) on alaheimo siilien heimossa. Varsinaisia siilejä on 16 lajia viidessä suvussa ja ne ovat levittäytyneet Eurooppaan, Aasiaan, Afrikkaan ja Uuteen-Seelantiin. Amerikasta ja Australiasta puuttuvat siilit kokonaan.

Varsinaisten siilien alaheimon lajit tunnistaa helposti piikeistään, jotka ovat onttoa karvaa vahvistettuna keratiinilla. Siilien piikit eivät ole myrkyllisiä, eikä niissä ole väkäsiä, eivätkä ne lähde helposti irti niin kuin piikkisioilla. Siilit kuitenkin tiputtavat piikkinsä noin vuoden iässä ja kasvattavat uudet aikuisen yksilön piikit.

Kaikki alaheimon lajit ovat pääasiassa yöeläimiä, tosin osaa lajeista voi nähdä päivälläkin. Päivisin siilit nukkuvat yleensä pensaan, ruohon tai kiven suojassa tai maankolossa. Varsinaiset siilit käyttävät ravinnokseen pieniä selkärangattomia, käärmeitä, linnunmunia, haaskaa, sieniä, ruohonjuuria, marjoja ja meloneita. Kaikki villit siilit pystyvät viettämään talvihorrosta, vaikka kaikki eivät niin teekään.

## Lähteet
Shōhei Imamura

**Shōhei Imamura** (, 15. syyskuuta 1926 Tokio – 30. toukokuuta 2006 Tokio) oli japanilainen elokuvaohjaaja. Imamura oli ensimmäinen japanilaisohjaaja, joka sai Cannesin elokuvajuhlilla Kultaisen palmun (Palme d'Or) kahdesti (*[[Narajaman balladi]]* - jap. *Narayama bushiko* - vuonna 1983 ja *[[Ankerias (elokuva)|Ankerias]]* - jap. *Unagi* - vuonna 1997). 

Myös Imamuran vanhin poika, Dengan Daisuke, on käsikirjoittaja ja ohjaaja. Daisuke on käsikirjoittanut joitakin Imamuran elokuvista.

## Filmografiaa
**[[Murhanhimo]]* (1964)
**[[Baaritytön tarina]]* (1970)
**[[Yön kasvot]]* (1979)
**[[Antaa mennä vaan]]* (1981)
**[[Narajaman balladi]]* (1983)
**[[Zegen – parittajakeisari]]* (1987) 
**[[Ankerias (elokuva)|Ankerias]]* (1997)

## Lähteet

## Aiheesta muualla
*
Franco Columbu

**Franco Columbu** (7. elokuuta 1941 Ollolai, Sardinia – 30. elokuuta 2019) oli italialais-yhdysvaltalainen kehonrakentaja ja näyttelijä. Hän oli noin 165 sentin pituinen ja painoi noin 90 kiloa.

Franco Columbu aloitti urheilu-uransa nyrkkeilijänä ja siirtyi myöhemmin voimanostajaksi ja kehonrakentajaksi, jonka aikana hän ystävystyi Arnold Schwarzeneggerin kanssa. Columbu voitti Mr. Olympia- tittelin vuosina 1976 ja 1981. Hän oli  myös aikansa vahvimpia miehiä ja piti hallussaan useita voimanoston maailmanennätyksiä. Koulutukseltaan hän on kiropraktiikan tohtori. Hän toimi myös näyttelijä Sylvester Stallonen valmentajana tämän valmistautuessa Rambo-elokuvien rooliinsa.

Columbu esitti cameoroolin tulevaisuudessa toimivana tuhoajakyborgina elokuvassa Terminator – tuhoaja.

## Saavutukset
### Kehonrakennus

*1968: NABBA Mr. Universe (Most Muscular)
*1969: IFBB Mr. Europe (Medium)
*1969: NABBA Mr. Universe (Most Muscular)
*1969: NABBA Mr. Universe (Short)
*1969: IFBB Mr. Universe (Short)
*1970: IFBB Mr. Europe (Short & Overall)
*1970: AAU Mr. World (Pro Short)
*1970: IFBB Mr. World (Short)
*1970: IFBB Mr. Universe (Short & Overall)
*1971: IFBB Mr. World (Short & Overall)
*1974: Mr. Olympia (Lightweight)
*1975: Mr. Olympia (Lightweight)
*1976: Mr. Olympia (Lightweight & Overall)
*1981: Mr. Olympia

### Voimanosto

*Champion of Italy
*Champion of Germany
*Champion of Europe

### Voimanoston ennätykset

*Penkkipunnerrus 262,5&nbsp;kg
*Kyykky 297 kg
*Maastaveto 340&nbsp;kg

## Kirjallinen tuotanto
* 
* 
* 
* 
* 
* 

## Lähteet

## Aiheesta muualla
*
Rottasiilit

**Rottasiilit** (Galericinae, aiemmin Hylomyinae) ovat siilien heimoon kuuluvia nisäkkäitä. Alaheimoon kuuluu kahdeksan lajia, jotka jaetaan viiteen sukuun. Nämä yö- tai hämäräeläimet asuttavat Kaakkois-Aasian sademetsiä.

Varsinaisista siileistä poiketen rottasiileillä ei ole ollenkaan piikkejä ja ne muistuttavatkin enemmän alkeellisia jyrsijöitä tai päästäisiä. Rottasiileillä on pitkä kuono ja hyvin kehittyneet silmät ja korvat. Niiden pehmeä turkki on harmaanruskea tai musta. Pää on jopa kolmasosa eläinten koko pituudesta ja häntä on karvaton.

## Lähteet
Mezcal

**Mezcal** on meksikolaista viinaa, jota valmistetaan tislaamalla agaavesta.

Nahtualinkielinen sana *mezcal* tarkoittaa paahdettua agaavea. Mezcal muistuttaa toista meksikolaista viinaa tequilaa. Siihen käytetään kuitenkin eri agaavelajeja ja valmistustapoja kuin tequilaan. Mezcal on myös savuisempaa ja voimakkaamman tuoksuista kuin tequila, ja se maistuu polttavammalta, mausteisemmalta ja yrttisemmältä.

Mezcalia saa valmistaa missä tahansa Meksikossa, mutta Oaxacan alueen mezcalia pidetään laadukkaimpana mezcalina. Alkuperämerkintä on Zimatlánin, Sola de Vegan, Tlacolulan, Ocotlánin, Ejutlan, Miahuatlánin ja Yautepecin kaupunkien mezcalilla.

Mezcalia valmistetaan useasta eri agaavelajista, kuten viljellystä tepeztatesta ja largasta sekä villinä kasvavista silvestrestä ja tobalásta. Alkuperäissäännöksissä hyväkstytään lisäksi maguey de cerro, de mezcal, verde o mezcalero ja espadín, joista espadín on kaikkein tunnetuin ja käytetyin laji. Useimmissa mezcaleissa käytetään pelkkää agaavea, mutta 20 prosenttia saa olla jotain muutakin käymiskelpoista sokeria. Mezcalin agaavepitoisuus ilmoitetaan pullon etiketissä.

Hedelmät kypsytetään aluksi perinteisissä, maahan kaivetuissa ja kivillä vuoratuissa uuneissa. Kahden tai kolmen päivän jälkeen hedelmät pilkotaan ja murskataan kiertomyllyssä. Sen jälkeen mehu ja siinä yhä oleva hedelmämurska tislataan *palenquessa*, mezcaltislaamossa. Tislaus suoritetaan nykyisin kahteen kertaan tislauspannussa; entisaikoina juoma tislattiin vain yhden kerran.

*Blanco* on kypsyttämätöntä mezcalia, *joven* on saanut väriä ja makua karamellisoinnista, ja *tobalá* on kypsyttämätöntä mezcalia, joka valmistetaan vain *tobalá agavesta*. *Reposado/*añejado-merkintä viittaa 2–9 kuukautta vanhaan mezcaliin, *añejo* on vähintään yhden vuoden ajan kypsytettyä.

*Mezcal con gusano* on mezcalia, jonka pulloon on pudotettu perhosen toukka. Myyjät tekevät tätä nykyisin erään teorian mukaan siksi, koska toukan säilyminen ehjänä kertoo siitä, että juomassa on riittävästi alkoholia. Liian miedossa juomassa toukka hajoaa. Toukka on tapana juoda viimeisen lasillisen kanssa kun pullo tyhjenee. Joidenkin valmistajien mukaan toukka antaa mezcalille ainutlaatuisen maun. Mezcalin lisukkeena nautitaan joskus maustesekoitus, jossa on paahdettua toukkaa, suolaa ja chiliä limettilohkon kera.

## Lähteet
Vapaa-ajan akku

**Vapaa-ajan akku** on akku, joka on tarkoitettu käytettäväksi paikallisesti heikkovirtasähköjärjestelmässä, esimerkiksi vapaa-ajan asunnolla, veneessä tai asuntovaunussa. Sen tarkoituksena on tuottaa pienelle sähköjärjestelmälle tarvittaessa virtaa. Kyseisen käytön toinen nimi on syklinen käyttö.

Vapaa-ajan akut ovat yleensä rakenteeltaan suljettuja lyijyakkuja. Niiden tyypilliset kapasiteetit ovat alkaen 60 Ah:sta aina 300 Ah:n.

## Aiheesta muualla

* Varta Hobby vapaa-ajan akut
Katariina (Kotka)

**Katariina** on kaupunginosa Kotkassa. Se sijaitsee Kotkansaarella varsinaisen ydinkeskustan eteläpuolella. Katariina tunnettiin välillä nimellä Puistola, kunnes sille palautettiin vanha suuriruhtinaskunnan aikainen nimi. Kaupunginosan pohjoisraja kulkee Sapokanlahden ja Sapokan vesipuiston kautta. 

Katariina on puutalovoittoista omakoti- ja paritaloaluetta. Kaupunginosan alueella sijaitsee Arto Tolsa -areena, Uimala Katariina ja Puistolan urheilukenttä. Pookinmäellä kaupunginosan itäosassa sijaitsevat Etelä-Kymenlaakson ammattiopiston Katariinan kampus, Kotkan merivartioasema ja sen lähistöllä Ruotsinsalmen merilinnoituksen tähystystorni. Osittain raunioituneeseen tähystystorniin on rakennettu moderni näköalatorni. Katariinan itäosissa sijaitsee  Sapokan vesipuisto ja sen yhteydessä toimiva venesatama. Katariinan alueella sijaitsee myös Mansikkalahden uimaranta.  

Katariinan länsiosassa on Ruotsinsalmen merilinnoituksen päälinnoituksen Fort Katarinan rauniot. Pitkään teollisuusalueena ollutta Katariinanniemen länsiosaa on kaavoitettu asunto- ja puistoalueeksi sen jälkeen, kun alueella ollut öljysatama siirrettiin Mussaloon. Öljysataman paikalla on nykyisin Katariinan meripuisto.

## Lähteet
Choyleefut

**Choy Lee Fut** (蔡李佛, pinyin: càilǐfó) on kiinalainen lähikamppailulaji. Sen juuret juontuvat Shaolin-temppeliin. Chan Heung (陳享, pinyin: Chén Xiǎng) nimesi lajin opettajiensa **Choy** Fookin (蔡褔, pinyin: Cài Fú) ja **Lee** Yau Shanin (李友山, pinyin: Lǐ Yǒushān) mukaan kunnioittaaksensa heitä. **Fut**-ga 佛家, pinyin: fójiā) on kolmas lajin kehitykseen vaikuttanut oppi, Buddha-perheen nyrkki (eli buddhalainen tyyli). Laji on levinnyt laajalti eri puolille maailmaa ja on suosituimmillaan Hongkongissa, Yhdysvalloissa sekä Kanadassa. Nykyinen suurmestari lajissa on Chan Young Fa.

## King Mui Choy Li Fut 京梅陳家雄勝蔡李佛拳館

Päälinjan lähetystä kutsutaan King Muiksi (京梅), koska perustajan perhe oli kotoisin King Muin kylästä, ja siellä Chan Heung 陳享 aloitti virallisesti Choy Li Futin opettamisen vuonna 1836. Nykyään Chanin perheen jälkeläiset käyttävät mieluummin termi "Chan Family" perinnettä, koska nykyajan seuraaja (tyylin pitäjä) oli Chan Yiu-Chi 陳耀墀, Chan Koon-pakin poika ja Chan Heungin pojanpoika.

Merkittävä ei kukaan Chan-perheen Chan Yi-chin opiskelija oli Hu Yuen-chou 胡雲綽, kuuluisan Choy Li Fut -mestarin Doc-Fai Wong 黄德輝n opettaja, jota monet pitävät King Mui -perinnön 5. sukupolven seuraajana ja perijänä.

## Choy Lee Fut Suomessa

Suomessa Choy Lee Futia voi harrastaa Turussa, Tampereella ja pääkaupunkiseudulla. Suomeen lajin ovat tuoneet sifut Markku ja Martti Sipilä.

## Lähteet

## Aiheesta muualla
* Choyleefut Suomessa
Töpöhäntämakaki

**Töpöhäntämakaki** eli **karhumakaki** (*Macaca arctoides*) on Aasiassa elävä häntäapina.

Se kuuluu marakattiapinoiden alaheimoon, jonka lajeista useimmat elävät Aasiassa tai Afrikassa. Puissa eläviin apinoihin verrattuna niiden raajat ovat lyhyemmät ja muutamissa tapauksissa myös häntä on surkastunut. Niiden ravinto on monipuolista, eivätkä ne koskaan syö ensisijaisesti lehtiä.

## Tuntomerkit
Töpöhäntämamakiurokset ovat naaraita suurempia, ja niiden pään ja ruumiin pituus on 50–65 cm ja paino noin 10 kg. Naaraiden pään ja ruumiin pituus on 50-60 cm ja paino 7,5–9 kg.

Töpöhäntämakakin ruumis on peittynyt pitkään, paksuun, tummanruskeaan turkkiin, kun taas kasvot ja lyhyt häntä ovat karvattomat. Kaiken tämän karvan alla on suuri, tanakka ja lihaksikas ruumiinrakenne, jossa on paksut raajat. Tämä rakenne tekee niistä erittäin ketteriä liikkujia maalla, mutta melko kömpelöitä puissa. Kasvot ovat kirkkaan vaaleanpunaiset tai punaiset, ja ne tummuvat ruskeaksi tai lähes mustaksi iän myötä ja altistuessaan auringonvalolle. Töpöhäntämakakeilla on poskipussit, joita ne käyttävät ruoan säilyttämiseen lyhyitä aikoja.

Poikaset syntyvät vaaleina ja tummuvat aikuistuessaan. Makakien ikääntyessä karvaton alue leviää kasvoista otsalle ja päälaelle.

## Levinneisyys

Töpöhäntämakakia tavataan Assamista (Intiasta) Burman yli Etelä-Kiinaan asti sekä lisäksi Vietnamissa ja Thaimaassa.

## Ravinto

Töpöhäntämakakit ovat pääasiassa hedelmänsyöjiä. Ne syövät kuitenkin myös monenlaista kasvillisuutta, kuten siemeniä, lehtiä, juuria ja kukkia. Niiden tiedetään metsästävän hyönteisiä ja niiden toukkia, sammakoita, lintuja ja niiden munia sekä makean veden rapuja. Ne ovat opportunisteja ja voivat ryöstää ihmisten satoja, erityisesti maissia ja muita viljeltyjä vihanneksia.

## Lähteet
Hanka-antilooppi

**Hanka-antilooppi** (*Antilocapra americana*) on hanka-antilooppien (*Antilocapridae*) heimon viimeinen elossa oleva laji. Muinoin Amerikassa eli useita lajeja, mutta jo tertiäärikaudella ja sitä seuraavalla kvartäärikaudella hanka-antilooppilajit alkoivat kuolla sukupuuttoon. Ne eivät ilmeisesti onnistuneet sopeutumaan ilmastonmuutoksiin tai ne eivät kestäneet kilpailua kehityskykyisten onttosarvisten kanssa.

Hanka-antiloopit eivät nimestään huolimatta ole läheistä sukua onttosarvisten (*Bovidae*) heimoon kuuluville antiloopeille, vaan niiden lähimpiä sukulaisia ovat kirahvi- ja hirvieläimet. Hanka-antiloopit luokiteltiin aiemmin onttosarvisten heimon alaheimoksi *Antilocaprinae*, mutta nykyisin ne yleensä erotetaan omaksi heimokseen.

Hanka-antilooppi on Pohjois-Amerikan nopein maaeläin. Se pystyy juoksemaan jopa yli 80&nbsp;km/h, joten se pääsee helposti pakoon esimerkiksi susia. Hanka-antiloopit ovat myös hyviä uimareita.

## Uhanalaisuus

Nykyään hanka-antilooppia pidetään elävänä fossiilina. Ennen eurooppalaisten saapumista Amerikkaan nämä eläimet elivät laajalla alueella Pohjois-Amerikan länsiosista ja Etelä-Kanadasta Keski-Meksikoon. Pohjois-Amerikan länsiosan asuttamisen yhteydessä lajin kanta on pudonnut huomattavasti ja sen elinalue on kaventunut. Suojelutoimien ansiosta hanka-antiloopin tilanne on hieman parantunut. Nykyään hanka-antiloopin elinalue käsittää Saskatchewanin eteläosan ja Albertan Kanadassa sekä Yhdysvaltain länsiosissa Preeriatasankojen alueen (Great Plains) ja etelään Meksikon Hidalgoon, Kalifornian niemimaalle ja Länsi-Sonoraan.

Hanka-antiloopin uhanalaisia alalajeja ovat kalifornianhanka-antilooppi (*A. americana peninsularis*) Kalifornian eteläosissa ja Kalifornian niemimaalla sekä sonoranhanka-antilooppi (*A. americana sonoriensis*) Arizonan eteläosissa ja Sonoran keski- ja länsiosissa. Molemmat alalajit ovat IUCN:n Punaisessa kirjassa.

Vuonna 1959 hanka-antilooppeja siirtoistutettiin Lanain saarelle Havaijille. 1960-luvun puoliväliin mennessä tämän saaren hanka-antilooppikanta oli kasvanut noin 250 yksilöön. 1980-luvun alussa yksilöitä oli kuitenkin jäljellä enää kymmenkunta, ja nykyisin lajin otaksutaan hävinneen saarelta kokonaan.

## Anatomia
Hanka-antilooppi muistuttaa jossakin määrin antilooppia, joskin sillä on aivan erilaiset aivot. Hanka-antilooppi painaa noin 40–70 kilogrammaa. Pää ja ruumis ovat yhteensä 100–150 senttimetrin pituiset. Häntä on 8–15 senttimetriä pitkä ja säkäkorkeus on 80–100 senttimetriä. Pukit ovat hieman kookkaampia kuin naaraat.

Sekä naaraalla että uroksella on sarvet. Uroksilla ne kasvavat korvien yli ja ovat noin 40&nbsp;cm:n pituiset. Sarvissa on litteä ydinosa ja vuosittain kiima-ajan jälkeen vaihtuva sarveistuppi.  Sarveistupen kasvu kestää suunnilleen neljä kuukautta.

Eläimet viestivät nostamalla peräpään valkoiset karvat pystyyn, jolloin syntyy kauaksi näkyvä merkki.

## Lähteet
Linna (Pori)

**Linna** (ruots. Slottet) on yksi Porin kaupunginosista, ja se sijaitsee aivan kaupungin keskustassa. Yhdessä Teljän, Malminpään ja Karhunpään kaupunginosan kanssa se muodostaa Porin ydinkeskustan. Järjestysnumeroltaan Linna on ensimmäinen kaupunginosa. Sen alueen rajaavat Pohjoispuisto, Itäpuisto, Isolinnankatu ja pohjoisessa Kokemäenjoki. Linnan postinumero on 28100. 

Linnassa sijaitsee suuri osa Porin aktiviteeteista ja tunnetuimmista nähtävyyksistä. Muun muassa kauppatori, raatihuone, kaupungintalo ja Keski-Porin kirkko sijaitsevat Linnan alueella.

## Lähteet

## Aiheesta muualla
*
Teljä (Pori)

**Teljä** () on yksi Porin kaupunginosista, järjestysnumeroltaan toinen. Se sijaitsee kaupungin keskustassa. Yhdessä Linnan kaupunginosan kanssa se muodostaa Porin ydinkeskustan. Teljän alue rajoittuu Pohjois- ja Länsipuistoon, Vapaudenkatuun ja pohjoisessa Kokemäenjokeen. 

Kaupunginosan asukasluku on vuoden 2005 tietojen mukaan 1&nbsp;263. Postinumero on 28100. 

Alueen rakennuskanta koostuu suurimmaksi osaksi 1960–1980-luvuilla rakennetuista kerrostaloista. Teljässä myös sijaitsee Porin vanhin koulu, Porin Lyseo.

## Lähteet

## Aiheesta muualla
*
Journalismi

**Journalismi** on toimintaa, jonka tehtävänä on kerätä, varmentaa ja eritellä tietoa ja esittää se joukkoviestimien avulla esimerkiksi uutisten muodossa. Sen kohteena ovat paitsi erityisesti yhteiskunnallisesti tärkeät, ajankohtaiset ja kiinnostavat asiat ja ihmiset, myös muun muassa kulttuuriaiheet. Sana journalismi tulee ranskan sanasta *jour*, joka merkitsee päivää. Journalismia harjoittavat journalistit eli toimittajat.

## Julkaisukanavat
Journalismia julkaistaan sanomalehdissä, televisiossa, radiossa, internetissä ja kirjoissa. Journalismi itsessään on julkaisumuodosta riippumatonta, mutta nykyisin tehdään usein jako printtijournalismin ja verkkojournalismin välillä. Verkkomedia miellettiin aluksi  sanomalehtien sähköiseksi versioksi, mutta siitä on kehittynyt  ympäristönä pikemminkin radion, television ja printtimedian fuusio, joka  perustuu tekstiin enemmän kuin televisiojournalismi mutta vähemmän kuin printtijournalismi. Verkkojournalismille on muodostuneet omat viestinnälliset ja sosiaaliset käytännöt.

Journalismilla on useita alalajeja, kuten kuvajournalismi, tutkiva journalismi, tiedejournalismi, talousjournalismi, viihdejournalismi ja kulttuurijournalismi.

## Journalismin rooli yhteiskunnassa ja lehdistönvapaus
Montesquieun  1700-luvulla kehittämän vallan kolmijako-opin mukaan lainsäädäntövalta, tuomiovalta ja toimeenpanovalta on pidettävä erossa toisistaan ja näiden pitää vahtia toisiaan. Lehdistöstä alettiin puhua neljäntenä valtiomahtina, joka valvoi kaikkia kolmea ja  kirjoitti niiden väärinkäytöksistä.

Lehdistönvapautta pidetään demokraattisissa yhteiskunnissa perusoikeutena. Toimittajat myös pitävät itseään lehdistönvapauden puolustajina. Toimittajat ilman rajoja -järjestö listaa vuosittain eri maiden lehdistönvapausasteen (World Press Freedom Index).

Suomessa  joukkoviestinnän julkaisijoiden ja toimittajien vapaaehtoinen itsesääntelyelin Julkisen sanan neuvosto on julkaissut Journalistin ohjeet ja valvoo niiden noudattamista.

## Katso myös
* Hyvä lehtimiestapa

## Lähteet

## Kirjallisuutta
* 
* Marjut Helminen [toim.]: *Journalismi: sananvapaus ja etiikka* (Suomen Journalistiliitto, 1993) 
* Taisto Hujanen & Heikki Luostarinen (toim.): *Avauksia journalismikritiikkiin* Tampereen yliopisto, 1990: 2. p. 1991)
* Päivi Kuusisto ja Esa Sirkkunen: *Journalismi uuden kynnyksellä* (Tampereen yliopisto, 1999) 
* 
* Mari Maasilta [toim.]: *Journalismin muutoskaruselli* (Tampereen yliopisto, tiedotusopin laitos, journalismin tutkimusyksikkö, 1999)  
* 

## Aiheesta muualla

* Suomen Journalistiliitto.
* Julkisen sanan neuvosto.
* Jyrki Jyrkiäinen, Journalistit muuttuvassa mediassa -tutkimusTampereen yliopisto, 2008 
* Kivikuru, Ullamaija: Media voi hyvin mutta journalismi puristui kuoliaaksi... *niin & näin* 4/2000, 25–29.
Humble Pie

**Humble Pie** oli brittiläinen rock-yhtye. Se aloitti toimintansa Essexissä 1960-luvun viimeisinä vuosina. 

Humble Pie koostui alun perin Steve Marriottista, Peter Framptonista, Greg Ridleystä ja Jerry Shirleystä. Yhtye solmi pian levytyssopimuksen Immediate Recordsin kanssa. Ensimmäinen single oli "Natural Born Boogie" (1969), jota seurasi samana vuonna albumi *As Safe As Yesterday Is*. Vuonna 1970 yhtye siirtyi A&M Recordsille. Yhtye hajosi jäähyväiskiertueen jälkeen vuonna 1975.

Marriott ja Shirley perustivat Humble Pien uudelleen vuonna 1980. Kokoonpanoon lisättiin kitaristi Bob Tench ja basisti Anthony "Sooty" Jones. Yhtye julkaisi kaksi albumia, jonka jälkeen se hajosi. Humble Pie yritti paluuta vielä vuonna 1991, mutta Marriott kuoli ennen kuin uutta materiaalia ehdittiin tehdä.

## Albumit
**As Safe As Yesterday Is* (1969)
**Town and Country* (1969)
**Humble Pie* (1970)
**Rock On* (1970)
**Perfomance Rockin' The Fillmore* (1971)
**Smokin*' (1972)
**Eat It* (1974)
**Thunderbox* (1974)
**Street Rats* (1975)
**On to Victory* (1980)
**Go for the Throat* (1981)
**Back on Track* (2002)
**The Atlanta Years* (2005) &mdash; ennen julkaisematon studioalbumi vuodelta 1980 ja live-esitys vuodelta 1983

## Aiheesta muualla
* Humble Pie Allmusic.comissa
Mr. Olympia

**Mr. Olympia** on kansainvälinen vuosittain järjestettävä kehonrakennuskilpailu, jonka järjestää International Federation of Bodybuilding and Fitness (IFBB). Mr. Olympia -titteli on arvostetuin kehonrakennuksesta saatava palkinto. Ensimmäinen Mr. Olympia -tapahtuma järjestettiin 18. syyskuuta 1965 New Yorkissa.

Itävaltalais-yhdysvaltalainen Arnold Schwarzenegger voitti 1970-luvulla kilpailun kuusi kertaa perätysten, lopetti kilpailemisen, mutta palasi viiden vuoden päästä voittamaan seitsemännen tittelinsä. Tosin spekulaatioiden mukaan Arnold voitti viimeisimmän tittelinsä osittain maineensa ansiosta, sillä hän ei ollut enää yhtä näyttävässä kunnossa kuin aiemmin.

Viime vuosikymmeninä kilpailua ovat hallinneet todelliset ”yksinvaltiaat”. Yhdysvaltalaiset Lee Haney ja Ronnie Coleman ovat kumpikin voittaneet Mr. Olympia -tittelin kahdeksan kertaa peräkkäin. Heidän mestaruuskausiensa välissä englantilainen Dorian Yates otti kuusi perättäistä mestaruutta. Valta vaihtui vain edellisen mestarin lopetettua kilpailemisen. Näillä kolmella miehellä on siis yhteensä 22 voittoa (1984–2005). Se on enemmän kuin puolet kaikista mestaruuksista. Kun mukaan otetaan Arnold Schwarzenegger (1970–1975, 1980) seitsemällä voitollaan, niin nämä neljä miestä on voittanut 2/3 kaikista mestaruuksista.

Mestareiden varjoon ovat viime vuosikymmeninä jääneet jatkuvasti sijoille 2–4 sijoittuneet Rich Gaspari (3 hopeaa, 1 pronssi 1985–1989), kuubalaistaustainen Lee Labrada (2 hopeaa, 2 pronssia 1987–1993) ja Flex Wheeler (2 hopeaa, 1 pronssi 1993, 1995–1996, 1998–2000). Yli kymmenen perättäistä kertaa viiden parhaan joukossa ovat olleet italialaistaustainen Kevin Levrone (4 hopeaa, 3 pronssia 1992–2002) ja Shawn Ray (2 hopeaa, 3 pronssia 1990–2001). Viime vuosina Colemanin voittokulkua sai läheltä seurata Jay Cutler, joka oli toinen vuosina 2001 ja 2003–2005. Vihdoin vuonna 2006 Cutler voitti ja jätti Colemanin toiseksi ja esti tätä pääsemästä yksin peräkkäisten voittojen listan kärkeen. Cutler myös uusi voittonsa seuraavana vuonna, sekä voitti Mr. Olympian 2009 ja 2010.

Mr. Olympia tapahtumassa on myös **[[Ms. Olympia]]** -kilpailu naiskehonrakentajille. Ms. Olympia on järjestetty Mr. Olympia -kilpailun yhteydessä vuodesta 1980 lähtien. Tapahtumassa järjestetään lisäksi myös Fitness Olympia ja Figure Olympia -kilpailut.

## Mr. Olympia -kilpailutulokset

### Voittojen määrä henkilöittäin

## Ms. Olympia -voittajat

*1980  Rachel McLish
*1981  Kike Elomaa
*1982  Rachel McLish
*1983  Carla Dunlap
*1984–1989  Cory Everson
*1990–1995  Lenda Murray
*1996–1999  Kim Chizevsky
*2000 Kevytsarja:  Andrulla Blanchette
*2000 Raskassarja:  Valentina Chepiga
*2001  Juliette Bergmann
*2002–2003  Lenda Murray
*2004  Iris Kyle
*2005  Yaxeni Oriquen-Garcia
*2006–2014  Iris Kyle
*2020–2022  Andrea Shaw

## Lähteet

## Aiheesta muualla

*Mr. Olympia-kilpailujen historia  
*Mr. Olympia sijoitukset 
*IFBB:n virallinen kotisivu
Chris Pitman

**Chris Pitman** (s. 16. marraskuuta 1961 Kansas City, Missouri) on kosketinsoittaja ja säveltäjä. Hän soitti koskettimia ja toimi taustalaulajana hard rock -yhtye Guns N' Rosesissa vuosina 1998–2016. Chris loi myös joissain kappaleissa tietokonesoundeja Guns N' Rosesille. Melissa Reese korvasi hänet vuonna 2016. Hän on tehnyt yhteistyötä muun muassa Toolin kanssa.
Ron Thal

**Ronald Jay Blumenthal** eli **Ron Thal** (s. 25. syyskuuta 1969), tunnetaan myös nimellä myös **Bumblefoot**, on yhdysvaltalainen kitaristi ja säveltäjä. Hänet on tunnettu sekä sooloartistina että Guns N' Roses -yhtyeen entisenä jäsenenä. Thal liittyi Guns N' Rosesiin vuonna 2006 Bucketheadin lähdettyä yhtyeestä. Guns N' Rosesissa hän on yhtyeen soolo- ja rytmikitaristi vuoteen 2014, jolloin hän erosi yhtyeestä. Ron Thal on julkaissut kitarapainotteisia sooloalbumeita. Hän käyttää pääsääntöisesti Hermitin kaappeja, Line 6 Vetta2 -vahvistinta, Engl:in Invader 100 vahvistinta ja Vigier in hänelle tekemää kaksikaulaista kitaraa. Hänellä on myös omia kitaramallejaan.

## Ura

Ron Thal syntyi syyskuussa 1969. Noin 12-vuotiaana hänen kitaransoittotaitonsa huomattiin, jolloin hän alkoi käydä kitaratunneilla. 26-vuotiaana hän teki ensimmäisen sooloalbuminsa The Adventures of Bumblefootin, ja sen jälkeen säännöllisesti lisää albumeita. Albumit eivät kaupallisesti menestyneet kovin hyvin.

## Guns N'Roses

Vuonna 2004 Guns N'Roses ilmoitti että bändin soolokitaristi Buckethead on jättänyt yhtyeen. Sen jälkeen liikkui joitain huhuja siitä että Bumblefoot oltaisiin valittu uudeksi kitaristiksi. Vähän ajan kuluttua Axl Rose vahvistikin huhun todeksi, ja samalla kertoi Chinese Democracy -kiertueen alkavan vuonna 2006. Bumblefoot oli tietenkin mukana kiertueella ja nousi sen kautta myös suuremman kansan tietoisuuteen. Ronilla oli Chinese Democracy World Tourin aikana myös oma soolo-osuus, jossa hän soitti The Pink Pantherin teemakappaletta.

Heinäkuussa 2015 ilmoitettiin Thalin jättäneen Guns N' Rosesin kesällä 2014 Appetite For Democracy-kiertueen päätyttyä. Huhuja erosta oli liikkunut siitä asti, mutta vasta nyt tieto julkistettiin. Thal julkaisi vuoden 2015 alussa uusimman sooloalbuminsa ja tulee jatkamaan sooloartistina.

## Albumit

### Vierailut muiden artistien julkaisuilla

## Lähteet
Ernst Bloch

**Ernst Bloch** (8. heinäkuuta 1885 – 4. elokuuta 1977) oli saksalainen marxilainen filosofi, joka toimi professorina Leipzigissa vuosina 1948–1957. Blochin tuotanto oli keskeinen vaikuttaja vuoden 1968 opiskelijaliikehdinnässä ja vapautuksen teologiassa. Häntä pidetään Jürgen Moltmannin *Theologie der Hoffnung* -teoksen keskeisenä innoittajana. Hän vieraili vuonna 1966 Jyväskylän kesä -tapahtumassa Kalevi Kivistön kutsusta.

Bloch ajatteli, että tekniikan kehityksen myötä taide voi vapautua monista menneisyyden jäänteistä ja tavoista. Taide voi muuttua sisäisen vapauden itseilmaisuksi ei-esittävän, abstraktin taiteen kautta.

## Teoksia
* Atheismus im Christentum (1968)
* Geist der Utopie (1918)
* Erbschaft dieser Zeit (1935)
* Experimentum Mundi (1975)
* Naturrecht und menschliche Würde
* Das Prinzip Hoffnung (1959)
* Subjekt-Objekt, Erläuterungen zu Hegel
* Spuren (1930)
* Thomas Münzer als Theologe der Revolution
* Tübinger Einleitung in die Philosophie (1963)

## Kirjallisuutta
* Ernst Bloch: Jälkiä. (Valikoima samannimisestä teoksesta, suomennos Raija Sironen) *Parnasso* 1985, nro 7, 420–427.
* Ernst Bloch: Toivon periaate. (Suomennos Raija Sironen) *Estetiikan klassikot II. Modernista postmoderniin*. Toim. Ilona Reiners, Anita Seppä ja Jyri Vuorinen, Gaudeamus, 2016, 75-86. 
*
Joshua Rifkin

**Joshua Rifkin** (s. 22. huhtikuuta 1944 New York) on yhdysvaltalainen kapellimestari, kosketinsoittaja ja musikologi. Hänet tunnetaan Bach-asiantuntijana, jonka johdolla on tehty monia Bach-levytyksiä.

Rifkin opiskeli 1960-luvun aikana useissa oppilaitoksissa, kuten Juilliard Schoolissa. MFA-tutkinnon hän suoritti lopulta Princetonin yliopistossa vuonna 1969. 1960-luvun alkupuolella Rifkin työskenteli myös Karlheinz Stockhausenin kanssa.

Valmistuttuaan Rifkin opetti monissa yhdysvaltalaisissa yliopistoissa, kuten Brandeisissa, Harvardissa ja Yalessa. Tällä hetkellä hän opettaa Bostonin yliopistossa.

1970-luvun alussa Rifkin levytti Scott Joplinin musiikkia, ja hänen katsotaan olleen vähintäänkin osittain vastuussa ragtime-musiikkia kohtaan tuolloin heränneestä uudesta kiinnostuksesta. Jo aiemmin hän oli herättänyt huomiota julkaisemalla levytyksen, jossa The Beatlesin musiikkia oli sovitettu ja esitetty 1700-luvun musiikin tyyliin (*Baroque Beatles Book*).

Rifkin tunnetaan musiikkimaailmassa runsaasti huomiota herättäneen näkemyksen edustajana, jonka mukaan Bach käytti teoksissaan vain yhtä laulajaa äänialaa kohden. Eli varsinaisen kuoron sijasta kantaattien ja muiden teosten kuoro-osuuksissa olisi usein vain neljä laulajaa, jotka kukin laulaisivat omaa säveltä. Rifkinin mukaan on historiallisten lähteiden pohjalta varmaa, että Bach reaalisesti käytti usein vain yksittäisiä laulajia äänialaa kohden. Hän ei kuitenkaan väitä, että tämä olisi ollut varmuudella Bachin ihanne teosten esittämisen kannalta. Rifkinin mukaan emme voi lähteiden perusteella varmuudella tietää, kuinka monta laulajaa Bach olisi halunnut käyttää.

Rifkin on johtanut oman argumenttinsa periaatetta noudattavia, alkuperäissoittimin tehtyjä levytyksiä esimerkiksi Bachin h-mollimessusta sekä kantaateista. Levytyksillä on ollut kriitikoiden parissa hyvä vastaanotto, vaikka monet kuulijat ovat myös kritisoineet niitä rajusti.

## Levytyksiä
**Bach: h-mollimessu*, Eletkra/Asylum/nonesuch records, 1982
**Bach: Six Favourite Cantatas* (BWV 147, 80, 140, 8, 51, 78) - Decca (CD-painos, levytetty 1980-luvulla)
**Ragtime: Music of Scott Joplin*, Decca
**Rags & Tangos: Nazareth/Scott/Lamb*, Decca
**Baroque Beatles Book* (1969)

## Aiheesta muualla
*Bostonin yliopiston sivusto
Maurice Chevalier

**Maurice Auguste Chevalier** (12. syyskuuta 1888 Pariisi – 1. tammikuuta 1972) oli ranskalainen näyttelijä ja esiintyjä. Hän oli mukana myös yhdysvaltalaisissa laulu- ja operettielokuvissa vuodesta 1929 lähtien. 

Chevalierin ura alkoi kahvilasta hänen ollessaan 13-vuotias. Hän lauloi siellä ilmaiseksi ja kerran eräs teatteriseurueen jäsen pyysi häntä mukaan paikalliseen musikaaliin. Chevalier suostui ja sai osan.

Hänellä on tähti Hollywood Walk of Famella.

## Aiheesta muualla

* 
*
Chang ja Eng Bunker

**Chang ja Eng Bunker** (11. toukokuuta 1811 – 17. tammikuuta 1874) olivat siamilaiset kaksoset, joiden mukaan termi nimettiin. He syntyivät Meklondissa Siamissa (nykyinen Thaimaa). Heitä yhdisti vain rintalastan kärjen kohdalta rustoinen kudosmuodostuma, mistä syystä nykytekniikalla heidät olisi voitu erottaa toisistaan. Heidän isänsä oli hankiinalainen ja äiti malaiji.

Veljekset esiintyivät P.T. Barnumin sirkuksessa ja saivat Yhdysvaltain kansalaisuuden. Huhtikuussa 1843 he menivät naimisiin yhdysvaltalaisten Sallie Anne ja Adelaide Yatesin kanssa. Chang sai kymmenen lasta, Eng yksitoista. Kaksoset kuolivat 62 vuoden 251 päivän iässä vuonna 1874 kolmen tunnin sisällä toisistaan.

## Lähteet
Ahtnan kieli

**Ahtna** tai **ahtena** on ahtna-intiaaniheimon puhuma pohjoisiin athabasca-kieliin kuuluva uhanalainen kieli. Kielen katsotaan muodostavan yhdessä dena’inan kanssa eteläisen Alaskan alaryhmän. Ahtna jaetaan neljään murteeseen. 

Puhujat asuvat Alaskassa kahdeksassa yhteisössä Copperjoella Eyakjoen suun yläpuolella sekä Susitnan ja Nenanan yläjuoksuilla. Vuonna 2011 kielellä arvioitiin olevan 30 puhujaa. 

Kielellä ei ole kirjallista muotoa. Työ kielen parissa aloitettiin 1970-luvun alussa ja ensimmäinen sanakirja valmistui vuonna 1990.

## Fonologia

### Konsonantit

Lähde:

### Vokaalit

Lähde: 

## Sanasto
***kenaege’** kieli
***c’eghaeze’**  munat
***del**  punainen
***łic’ae**  koira
***c’eyene’**  kalanruoto
***c’esten’**  liha
***natu’**  suolaa
***ggaał**  ansa
***gguux**  hyönteinen
***snaan**  äitini
***ne’aan** meidän äiti
***ben**  järvi
***ten**  jää
***yes**  lumi
***ts’es**  kallio
***yaa**  taivas
***son’**  tähti
***xos**  piikki
***nadaeggi**  kaksi
***ałts’eni**  viisi
***hwlazaan** kymmenen
***ts’ełk’ey kole uk’edi**  yhdeksäntoista
Lähde: *Ahtna Noun Dictionary* by John E. Smelcer (2009)

## Lähteet
Chibi-Robo!

**Chibi-Robo!** on skip. Ltd:n kehittämä ja Nintendon vuonna 2005 Nintendo GameCubelle julkaisema videopeli, jossa seikkaillaan pienellä robotilla. Robotin tehtävänä on pitää isäntäväkensä koti siistinä. Perheen 8-vuotiaalla tytöllä on syntymäpäivät, ja hänen isänsä päättää antaa hänelle jotain unohtumatonta lahjaksi – pienen robotin nimeltä Chibi-Robo. Pieni robotti siivoaa sotkut, korjaa roskat ja pitää omistajansa tyytyväisinä.

Pelin tapahtumat kulkevat pelin kellon mukaan, ja vuorokaudenajan vaihtumiset muuttavat ympäristöä - päivällä isäntäväki on hereillä, ja yöllä puolestaan talon lelut. 

*Chibi-Robo!:lle* on ilmestynyt Japanissa 5. kesäkuuta 2006 jatko-osa nimeltä *[[Chibi-Robo: Park Patrol]]* Nintendo DS:lle.   

*Chibi-Robo!* julkaistiin myös New Play Control!-pelinä vuonna 2010.

## Aiheesta muualla
* Viralliset kotisivut 
* ''Chibi-Robo''  Nintedon sivuilla. 
* ''Chibi-Robo'' Nintendo Suomen kotisivuilla.
Lehtonata

**Lehtonata** eli **lehtoraiheinä** (*Festuca gigantea*, syn. *Schedonorus giganteus*) on suurikokoinen, Keski-Euroopan lehtimetsille tyypillinen heinäkasvi. Suomessa se kasvaa levinneisyytensä pohjoisrajalla ja on erittäin harvinainen ja rauhoitettu laji.

## Ulkonäkö ja koko
Löyhästi mätästävä, komea lehtonata kasvaa 50–180 cm korkeaksi. Sen suonista viiruiset lehdet ovat jopa 30 cm pitkiä ja 8–15 mm leveitä. Lehtien korvakkeet ovat pitkiä, kapeita ja kaljuja. Kasvin veltosti nuokkuva röyhy on 15–30 cm pitkä. Tähkylät ovat 8–12 mm pitkiä ja tavallisesti 5–8-kukkaisia. Ulkohelve on vihneellinen. Vihneet ovat 1–2 cm pitkiä. Suomessa lehtonadan kukinta-aika on elo-syyskuussa. Suomen heinälajeista lehtonata muistuttaa lähinnä lehtokattaraa (*Bromus benekenii*).

## Levinneisyys
Lehtonata on tyypillinen Keski-Euroopan lehtometsien laji. Sitä tavataan Pyreneiltä Keski-Euroopan kautta Kaukasukselle ja Keski-Venäjälle saakka. Lisäksi lehtonataa tavataan Länsi-Himalajalta Altaille. Skandinaviassa ja Suomessa laji on esiintymisalueensa pohjoisrajoilla. Suomessa lehtonadan alkuperäisiä esiintymispaikkoja on arveltu olevan vain kahdella paikkakunnalla Suomessa: Helsingissä ja Kiikalassa. Satunnaistulokkaana tai viljelykarkulaisena lajia on tavattu eri puolelta Etelä- ja Keski-Suomea, esimerkiksi Espoosta ja Kauniaisista.

## Elinympäristö
Lehtonata suosii viljavia, kosteita ja varjoisia kasvupaikkoja. Tällaisia ovat esimerkiksi tervaleppälehdot, kosteat metsiköt ja lähdekorvet sekä -hetteiköt. Satunnaisena lehtonataa on tavattu asemilla ja pihoilla. Lehtonadan kasvupaikkoja ovat tuhonneet rakentaminen ja kuivuminen.

## Lähteet
* Kurtto, Arto: *Lehtonata*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 155.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Lehtoraiheinän (''Lolium giganteum'') levinneisyys Suomessa.
* Suomen Lajitietokeskus: Lehtoraiheinä (lehtonata) – ''Lolium giganteum''
Mandealaisuus

**Mandealaisuus** on Etelä-Irakissa ja Iranissa harjoitettava monoteistinen ja gnostilainen uskonto, joka on saanut vaikutteita gnostilaisuuden lisäksi juutalaisuudesta ja kristinuskosta. Mandealaisuus keskittyy ”Jumalan ja viimeisten tapahtumien tietoon” sekä ”Todelliseen ja Ainoaan gnosikseen”.

## Historia
Mandealaisuuden alkuperää ei tiedetä. Se lienee lähtöisin Uuden testamentin Johannes Kastajasta, joka oli Jeesuksen edeltäjä. Tutkimusten mukaan ensimmäisten mandealaisten uskonnolliset juuret ajoittuvatkin ajanlaskun ensimmäiselle vuosisadalle.

## Tekstit
Mandealaisten pyhä kirja on *Sidra Rabba* eli *[[Ginza (mandealaisuus)|Ginza]]* (’aarre’). Kirja koostuu kahdesta osasta: mytologis-kosmologisista kirjoituksista sekä lauluista ja virsistä. Muita tärkeitä kirjoja ovat Johanneksen kirja sekä *Qalasta*, joka sisältää rukouksia ja hymnejä.

## Uskomukset
Mandealaisuuden todellisuuskäsitys on jyrkän dualistinen eli se jakaantuu valon ja pimeyden maailmaan. Näkyvä maailma on syntynyt alemman luojajumalan Ptahilin vaikutuksesta. Valon maailmaa hallitsee Jumala, kun taas pimeyden maailmaa hallitsee kaaoksesta syntynyt pimeyden kuningas.

Mandealaiset pitävät Johannes Kastajaa uskontonsa uudistajana. Johanneksen uskotaan kastaneen Jordanjoessa mandealaisen vapahtajan Manda d-Hajjen, jonka Korkein Jumala oli lähettänyt maan päälle tuomaan Aadamille ja Hawalle ilmestyksessä tiedon, että he ovat jumalallista syntyperää. Mandealaisten mukaan ihmiset voidaan pelastaa vain tämän todellisen tiedon avulla. Maailmanlopussa Manda d-Hajje vapauttaa kaikki hurskaat sielut tuonelasta.

Mandealaiset pitävät Jeesusta vääränä Messiaana.

## Rituaalit
Rituaalit ovat mandealaisille hyvin tärkeitä. Kaste on mandealaisten tärkein rituaali. Se suoritetaan virtaavassa vedessä. Ehtoollinen koostuu pitaleivästä ja papin siunaamasta vedestä. Ympärileikkausta ei harjoiteta. Mandealaiset noudattavat kymmentä käskyä ja pitävät perhettä ja avioliittoa suuressa arvossa. Mandealaisten messun tarkoitus on edistää vainajan sielun ylösnousemusta. Rituaalista puhtautta korostetaan.

## Yhteisöt

Mandealainen yhteisö on nykyisin suljettu, eli jäsenen tulee syntyä mandealaiseen perheeseen eikä käännynnäisiä hyväksytä. Mandealainen suljetaan yhteisön ulkopuolelle, jos hän menee naimisiin ulkopuolisen kanssa.

Irakissa on noin 50&nbsp;000 mandealaista ja Iranissa Khūzestānin provinssissa 10&nbsp;000. Muslimit vainoavat mandealaisia molemmissa maissa. Irakin mandealaisilla ei ole oikeutta osallistua Irakin yhteiskuntaelämään. He asuvat Etelä-Irakin jokisuiston turvassa alkeellisissa oloissa.

Mandealaisia yhteisöjä on muodostunut muuttoliikkeen myötä myös esimerkiksi Australiaan, Yhdysvaltoihin, Tanskaan ja Ruotsiin.

### Suomessa
Suomessa arvioitiin vuonna 2014 olevan noin sata perhettä, jotka tunnustivat mandealaisuutta. Yhdyskunta on rekisteröity nimellä *Mandealaisten uskonnollinen yhdyskunta*, ja sen kotipaikka on Turku.

## Lähteet

## Aiheesta muualla
* Mandaean World- historia, kieli ja kirjallisuus 
* Mandaean Association Union  
* Mandealaisia kirjoituksia: *Ginza Rba* ja *Haran Gawaitha*
Parc des Princes

**Parc des Princes** () on jalkapallostadion Pariisissa Ranskassa.

Sitä käyttää pääasiassa pariisilainen jalkapalloseura Paris Saint-Germain (PSG), ja stadion toimi myös Ranskan maajoukkueen kotikenttänä ennen vuonna 1998 valmistunutta Stade de Francea. Stadionille mahtuu sen nykymuodossa noin 48&nbsp;000 katsojaa (kaikki istumapaikkoja). Parc des Princesillä järjestetään usein myös rock-konsertteja, stadionin akustiikka on stadionrockia suosiva.  Stadionin omistaa Pariisin kaupunki.

Stadion avattiin nykymuodossaan vuonna 1972 Roger Taillibertin suunnittelemana, ja se on jalkapallostadion ilman juoksurataa kentän ja katsomon välissä. Samalla paikalla on ollut aiemmin jo kaksi stadionia, jotka aukesivat vuosina 1897 ja 1932. Parc des Princes sijaitsee vehreällä puistoalueella länteen Notre Damesta. Samalla alueella sijaitsee muun muassa Roland Garrosin tenniskeskus, jossa pelataan tenniksen Ranskan avoimet.

## Lähteet